Solnetšnogorsk
Solnetšnogorsk (vene keeles Солнечногорск) on linn Venemaal Moskva oblastis, Solnetšnogorski rajooni keskus. Linna läbib Moskva-Peterburi maantee ja Moskva-Peterburi raudtee. Varem paiknes linna praegusel kohal Солнечная Гора (Päikeseline mägi) küla, mis kandis 1787. aastani nime Гомзино. Moskva-Peterburi raudtee ehituse käigus rajati 1851. aastal küla lähedusse Подсолнечный alev. 1928. aastaks olid küla ja alev sel määral kokku kasvanud, et nende põhjal moodustati uus asula - Solnetšnogorsk. Linna staatuse sai Solnetšnogorsk 1938. aastal. Linna pindala on 11 km² ja 2010. aastal elas seal 57 100 inimest.